Merkezê Çapemenî û Îrtîbatî yê HPG’yî bi eşkerayîyêk derheqê çalakîyanê gerîlayan û hêrişê artêşa Tirkî de zanayîş da. Eşkerayîye de ca dîya nînan:
‘’Hêzanê ma yê YJA Starî çarçewaya Hemleya Şorişgêre ya Şehîd Bager û Şehîde Ronya de, 8’ê Hezîrane yanî ewro saete 04:45 de vera yewîya artêşa Tirkî ya îşxalkar a ke serê girêk de seba asayîşê Qereqolê Wargenîma yo ke girêdayîyê qezaya Geverî ya Colemêrgî de vindenê, çalakîyêk viraşte. Na çalakîya ke mewzî û stargehê eskeran ê serê girdî ameyê pirodayene de bi qaso ke ameyo zelalkerdene 3 eskerê ameyî kiştene. Çalakîye ra dima artêşa Tirkî bi obus û hewanan ware bombardûman kerd.
7’ê Hezîrane teyareyanê şerî yê artêşa Tirkî ya îşxalkare saete 07:00 de wareyê Şehîde Bêrîtane o ke girêdayîyê herêma Xakûrkê ya Wareyê Pawitişî yê Medya yo, bombardûman kerd. Nê bombardûmanî de ti vîndîbîyayîyê ma çin ê.”
